હવે અમે આને આગળ ચલાવી શકીએ એમ નથી એવો વિચાર કરવો દુ:ખદ અને કરુણ પણ છે, પણ વડાપ્રધાનના પોતાના સ્થાન વિશેના એમના દૃષ્ટિબિંદુ પાછળ રહેલી એમની લાગણી અને પ્રતીતિનું બળ હું પૂરેપૂરું સમજી શકું છું. વડાપ્રધાને, પરસ્પર સમાધાન ન સિદ્ધ થઈ શકે તો પદત્યાગ કરવાનું પોતે પસંદ કરશે એવો ઉલ્લેખ પણ કર્યો છે, પણ હું નિશ્ચયપૂર્વક કહું છું કે જો કોઈએ જવાનું હોય તો મારે જ જવું જોઈએ. સક્રિય સેવાની વય હું લાંબા સમયથી વટાવી ગયો છું. મને જરાય શંકા નથી કે મારી અને એમની વચ્ચેની પસંદગી એમની તરફેણમાં જ થવી જોઈએ. આથી એમણે પદત્યાગ કરવાનો પ્રશ્ન ઉપસ્થિત થતો જ નથી.’